CELEX: 62008CO0039
Language: bg
Date: 2009-02-12 00:00:00
Title: Определение на Съда (шести състав) от 12 февруари 2009 г.#Bild digital GmbH & Co. KG, преди Bild.T-Online.de AG & Co. KG (C-39/08) и ZVS Zeitungsvertrieb Stuttgart GmbH (C-43/08) срещу Präsident des Deutschen Patent- und Markenamts.#Искане за преюдициално заключение: Bundespatentgericht - Германия.#Член 104, параграф 3, първа алинея от Процедурния правилник - Директива 89/104/ЕИО - Заявки за регистрация на марка - Разглеждане за всеки отделен случай - Липса на вземане предвид на предходни решения - Явна недопустимост.#Съединени дела C-39/08 и C-43/08.

Определение на Съда (шести състав) от 12 февруари 2009 г. — Bild digital и ZVS Zeitungsvertrieb Stuttgart/Präsident des Deutschen
            Patent- und Markenamts
      (Съединени дела C‑39/08 и C‑43/08)
      „Член 104, параграф 3, първа алинея от Процедурния правилник — Директива 89/104/ЕИО — Заявки за регистрация на марка — Разглеждане за всеки отделен случай — Липса на вземане предвид на предходни решения — Явна недопустимост“
      Сближаване на законодателствата — Марки — Директива 89/104 — Отказ на регистрация или недействителност — Предходна регистрация на марката в някои държави членки — Действие (член 3, параграф 1, букви б) и в) от Директива 89/104 на Съвета) (вж. точка 19)
      Предмет
      
         
               Преюдициално запитване — Bundespatentgericht (Германия) — Тълкуване на член 3 от Първа директива 89/104/ЕИО на Съвета от 21 декември
                  1988 година за сближаване на законодателствата на държавите членки относно марките (ОВ L 40, стр. 1; Специално издание на
                  български език, 2007 г., глава 17, том 1, стр. 92) — Разглеждане на заявки за регистрация на марка за всеки отделен случай,
                  без да се вземат предвид предходни решения, постановени в сходни положения — Отказ за регистрация на марка, чийто заявител
                  притежава редица сходни марки
               
            Диспозитив
      
         
                   
               
               
                  
               
               
                  	Компетентният орган на държава членка, който трябва да се произнесе по заявка за регистрация на марка, не е длъжен да остави
                     без разглеждане основанията за отказ за регистрация, изложени  в член 3, параграф 1, букви б) и в) от Директива 89/104/ЕИО
                     на Съвета от 21 декември 1988 година за сближаване на законодателствата на държавите членки относно марките, изменена с Решение
                     92/10/ЕИО на Съвета от 19 декември 1991 година, и да приеме тази заявка по съображение, че знакът, чиято регистрация като
                     марка се иска, е съставен по идентичен или сходен начин със знак, отнасящ се до идентични или сходни стоки или услуги, който
                     този орган вече е приел да регистрира като марка.